Euroopa Parlamendi simulatsioon põhineb Euroopa Parlamendi töökorral. Simulatsioon toimub eesti keeles (rahvusvahelised toimuvad inglise keeles). Ürituse korraldajad valmistavad ette Euroopa Parlamendi simulatsiooni päevakorra, hõlmates Euroopa Parlamendis ja/või oma riigis hetkel aktuaalseid küsimusi ja probleeme. Töö toimub komisjonides. Enne tegeliku töö toimumist komisjonides viiakse läbi  team-building tegevused, et komisjoni liikmed tutvuksid üksteisega. Iga komisjon võtab vastu resolutsiooni, mis viimasel päeval peaassambleel ettekandmisele ja põhjendamisele ning kaitsmisele tuleb. Toimub hääletamine resolutsiooni vastuvõtmise kohta. Riiklike sessioonide põhjal valitakse õpilased, kes sõidavad Eestit esindama rahvusvahelistele sessioonidele.